නිසි සොයා බැලීමකින් තොර ව හොරෝව්පතාන ප්‍රදේශයේ පිහිටුවා ඇති වන අලින් රඳවා තැබීමේ මධ්‍යස්ථානය ද විද්‍යාත්මක ක්‍රමවේදයක් අනුව ක්‍රියාත්මක නො වන්නක් බවයි ඔහු අවධාරණය කරන්නේ.ගැටුම්කාරී වන අලින් කුඩා බිම් කොටසකට කොටුකර ඒ වටා විදුලි වැටක් එලීම හරහා මෙම ගැටලුව නිරාකරණය කරගත නො හැකි බව පවසන ඔහු කියා සිටින්නේ වන අලින්ගේ එදිනෙදා දිවිපෙවෙතට බාධා එල්ල වෙන ක්‍රියාකාරකම් වහා අඩුකළ යුතු බවයි.එමෙන්ම සංවර්ධනයේ නාමයෙන් වන අලින් ගැවසෙන වනාන්තර කොටස් දිනෙන් දින හීන වීමත් මෙම ගැටලුව තවත් බරපතළ කිරීමට හේතුවක් වී ඇති බව ඔහු පෙන්වා දෙනවා.